钦定古今图书集成/明伦汇编/闺媛典/第071卷 > 陈中柱妻张氏
## 钦定古今图书集成/明伦汇编/闺媛典/第071卷 > 陈中柱妻张氏

按《太平县志》：张氏，东乡陈中柱妻。归四载，柱染沉痾，
氏吁天求代。柱自度不起，执氏手曰：“我与若鹣，鹣一
身也。今苦二竖不能顾，若亦已矣，如宗祀何？”氏曰：“妾
方疑有身，天祚吾宗，乳或可期，君之庆也。若天斩之，
一死以报君耳。”柱长吁而绝。氏号恸，绝而复苏。久之，
孕竟虚。家人觇其志，守甚密。氏剔目剪发，伺间经死。